Αφηγήσεις ζωής: Βιογραφίες ενηλίκων που μεγάλωσαν με γονείς χρήστες ψυχοτρόπων ουσιών
Creators: name: Καλού, Ιωάννα Κωνσταντίνου
Publisher: name: Aristotle University of Thessaloniki
Year: 2024
Subjects: Εξάρτηση
Οικογένεια
Τραύμα, δεσμός
Addiction
Family
Trauma, bond

description: Η παρούσα μελέτη διερευνά σε βάθος τα βιώματα των ενηλίκων που μεγάλωσαν με γονείς χρήστες ψυχοτρόπων ουσιών. Η μέθοδος που χρησιμοποιείται είναι η βιογραφική αφηγηματική η οποία δίνει τη δυνατότητα στους/στις συμμετέχοντες/ουσες να μιλήσουν για την ζωή τους από τη στιγμή που θυμούνται τον εαυτό τους μέχρι σήμερα. Βασικός στόχος αυτής της διαδικασίας είναι να δώσει το χώρο και το χρόνο στους συμμετέχοντες/ουσες να μοιραστούν την ιστορία τους ώστε να αναδυθούν οι σημαντικές στιγμές που διαμόρφωσαν την πορεία ζωής τους. Ο τρόπος με τον οποίο το βίωμα της χρήσης του γονέα επηρεάζει τα παιδιά στην οικογένεια, τόσο στην κρίσιμη παιδική ηλικία όσο και στην ενήλικη ζωή τους αποτελεί το κεντρικό ερώτημα. Η φύση του δεσμού που αναπτύσσεται μεταξύ γονέων και παιδιών, οι ρόλοι που καλείται να αναλάβει το παιδί, το βίωμα τραυματικών συμβάντων και η επεξεργασία τους, ο στιγματισμός, η στάση των ενήλικων πλέον μελών της οικογένειας απέναντι στο ζήτημα του εθισμού αλλά και οι παράγοντες που συμβάλλουν στην ψυχική ανθεκτικότητα είναι μεταξύ άλλων τα πεδία που αναδύονται σε όλες τις ιστορίες. Στην έρευνα συμμετείχαν 10 ενήλικες, 8 γυναίκες και 2 άντρες. Το κεντρικό συμπέρασμα που προκύπτει μέσα από την ανάλυση των αφηγήσεων, είναι ότι η χρήση ψυχοτρόπων ουσιών των γονέων, αποτελεί σημαντικό παράγοντα που διαμορφώνει μια ιδιαίτερη δυναμική στην οικογένεια και επηρεάζει πολλαπλά τα ανήλικα μέλη της σε σωματικό, ψυχολογικό και κοινωνικό επίπεδο. Οι επιπτώσεις αυτές συνοδεύουν τα παιδιά σε κάθε αναπτυξιακή τους φάση και αργότερα, στην ενήλικη ζωή. Η αναγνώριση και η επικοινωνία αυτών των δυσκολιών συμβάλλει στην ενίσχυση της ψυχικής ανθεκτικότητας και λειτουργεί σε επίπεδο θεραπείας αλλά και πρόληψης. μέσα από κατάλληλα υποστηρικτικά δίκτυα
description: The current study explores in depth the experiences of adults who grew up with substance- abusing parents. The research method used is biographical- interpretative and enables the participants to talk about their lived experiences and share their stories from the moment they remember themselves until today. The basic aim of the research is to give the time and the space necessary to the participants to share their story so that the crucial moments of their life to emerge. The way that they have been affected by their parent’s choices, throughout their childhood and later in adulthood remains the central theme of the research. The bond that developed with their parents, the roles they had to undertake, the experience of traumatic events, stigma and the important factors that contribute to psychological resilience are vital areas that emerged in all the stories. The study included 10 adults, 8 women and 2 men. The key conclusion, drawn from the analysis of the narratives, is that parental use of psychoactive substances is a significant factor that creates a distinct dynamic within the family, affecting underage members on physical, psychological, and social levels. These effects persist throughout the children's developmental stages and extend into adulthood. Recognizing and addressing these challenges helps strengthen mental resilience and plays a role in both treatment and prevention. The development of supporting frameworks emerges as particularly important.
description: Υλοποιείται από τη Νομική Σχολή του Αριστοτελείου Πανεπιστημίου Θεσσαλονίκης και το Τμήμα Νομικής του Πανεπιστημίου Λευκωσίας, σε συνεργασία με το Κέντρο Θεραπείας Εξαρτημένων Ατόμων (ΚΕΘΕΑ)